﻿Speech and Context, Volum 2(IV)2012 | 60 @ – SIMBOL AL COMUNICĂRII ONLINE Elena UNGUREANU, cercetător ştiinţific superior, doctor în filologie (Institutul de Filologie al Academiei de Ştiinţe din Moldova) Rezumat De câteva decenii, simbolul @ a căpătat în majoritatea limbilor lumii, inclusiv în română, o semnificaţie nouă , pe care n-a avut-o anterior: despărţitor al numelui utilizatorului de numele domeniului virtual (cu 5 secole în urmă prototipul său era folosit exclusiv cu semnificaţie economică). Sensul său s-a extins, ajungând în prezent un adevărat simbol al spaţiului virtual. Hypertextul este invadat de formaţii lexicale cu @ înlocuind litera „a”, sugerând astfel ataşamentul la cultura şi ideologia internetului. Cuvinte-cheie: simbolul @, semnificaţie, utilizator, domeniu virtual. Scrisul modern – în căutarea noilor mijloace De când a inventat scrisul, iar ulterior tiparul, omenirea creează şi recreează semne şi simboluri noi, în funcţie de necesităţile comunicării. Studiate încă din fragedă copilărie, configuraţia literelor unui alfabet este asociată cu aspectul obiectelor din jur. Orice literă din orice alfabet al limbilor lumii are câte o istorie demnă de reţinut, întrucât scrisul reprezintă o extensiune a abilităţ ilor digitale ale omului. Nu în zadar era electronică ne solicită tot mai abitir anume degetele (organele tactile) şi ochii (organele oftalmice) – “Ochii şi tastatura înlocuiesc gura”. Înregistrarea, în-scrierea discursului – de la primele materiale “tipografice” (stilul de lut, papirusul, pergamentul etc.) până la cele de ultimă generaţie (computerul, telefonul mobil, i-pad-ul etc.) se bazează prioritar pe semne. Semiotica se preocupă de cele 3 dimensiuni (sintactică, semantică, pragmatică) ale tuturor semnelor din natură, nu doar cele generate de om, ci de întreaga natură – de animale, plante etc.1, îmbogăţindu-se în permanenţă cu simboluri noi. Literele sunt, în primul rând, imagini, design-uri, grafisme – întâi facem contact cu ele prin văz, iar nevăzătorii – prin contact tactil. Abia după primul contact creierul le învesteşte cu semnificaţie comună, generală, după care contextul fiecărui utilizator îi va particulariza şi îngusta sensurile, reintroducându-le în circuitul intertextual nesfârşit al semnificaţiilor. Istoria unor litere este chiar foarte curioasă, de exemplu: literele щ, ъ, ь ю, я, й, împrumutate neadecvat pentru limba „moldovenească” într-o perioadă de tristă amintire, au trezit numeroase discuţii în contradictoriu în rândul specialiştilor şi au lăsat urme până azi în mentalitatea „grafică” a unei generaţii. O istorie aparte au literele w, y şi q (considerate pentru alfabetul limbii române litere „internaţionale”) – acestea dictează anumite reguli în scrierea şi pronunţarea cuvintelor împrumutate din alte limbi. Mai nou însă, globalizarea, inclusiv prin intermediul Internetului, atrage în vârtejul ei toate alfabetele limbilor lumii. Unul din semnele care le uneşte a devenit simbolul @. Stă pe tastaura computerului printre primele cele mai frecvent utilizate PDF created with pdfFactory Pro trial version www.pdffactory.com 61 | Limbaj şi context, Anul IV, Volum 2, 2012 taste, reprezentând o ligatură caligrafica (fuziune dintre două caractere consecutive într-un singur semn) – a şi c: Ne aflăm în faţa unui nou fenomen: cyberscrierea (cyberlimbajul), care este „un gen particular de comunicare directă sau semidirectă (frecvent epistolară), mediată de tehnologii electronice (telefon mobil, internet). Cyberscrierea este o formă hibridă de comunicare, care asociază unele particularităţi ale scrierii cu altele specifice discursului oral, adică este un fel de «comunicare orală scrisă» («l'oral écrit»), cum a definit-o Jacques Anis. (...). Din punct de vedere tehnic însă, ea ar putea fi considerată mai degrabă o «scriere-lectură» proprie comunicării informatizate, marcată de oralitate prin caracterul ei mult mai informal decât cel al scrierii propriu-zise”2. @ în dicţionarele online Istoria lui @ însă este mult mai veche decât se crede. În franceză, există verbul a arronda cu sensurile: 1. a împărţi un teritoriu, o suprafaţă pentru administrare. 2. a repartiza la un anumit centru (de administrare, de distribuţie etc.). Cum se va vedea mai jos, pentru a putea fi condusă, lumea a trebuit întotdeauna împărţită, divizată. Lumea comunicării nu face excepţie în acest sens. În limba română, simbolul în cauză se numeşte a rond (în engl.: arond) şi cei mai mulţi îl cunosc ca semn folosit în adresele de e-mail. Dicţionarele tradiţionale, în format hârtie, încă nu-l atestă, îl găsim însă în dicţionarele şi glosarele electronice, de exemplu: A ROND s.n. (în engl. at). Semnul tipografic @, numit şi at (sau a) comercial sau coadă-de-maimuţă, folosit mai ales în adresele de poştă electronică, are semnificaţia „la“ şi precede porţiunea de adresă care reprezintă domeniul virtual (exemplu: c u t a r e s c u@ d o m e n i u l. m e u)3. Pe parcursul evoluţiei sale, a contactat şi alte semnificaţii („de la”, „a”, „spre”, „a câte”, „aproximativ” „in intentia (cuiva)...” etc.). Cele mai noi informaţii care sunt actualizate progresiv se pot găsi şi în noile enciclopedii online Wikipedia, care oferă simbolului @ spaţiu generos pe Internet4. Cel care a utilizat primul e-mail aşa cum îl cunoaştem azi a fost un programator din Boston – Ray Tomlinson, în anul 1971, unul din programatorii ARPAnet (care a precedat apariţia Internetului). Decizia acestuia de a folosi un semn neordinar pentru a delimita numele destinatarului (utilizatorului) de numele calculatorului (adresa site-ului web care acordă servicii de e-mail, altfel spus – localizarea geografic-virtuală PDF created with pdfFactory Pro trial version www.pdffactory.com Speech and Context, Volum 2(IV)2012 | 62 unde se depozitează textul sub formă de semne) s-a dovedit a fi una excepţională – ea marchează începutul erei „e-mailismului”5 şi, nu în ultimul rând, al scrisorii şi comunicării online. Aşadar, unul dintre noile sale sensuri este cea de separare a nickname-ului de server. Tomlinson şi-a trimis primul mesaj electronic de pe un calculator pe un altul (expeditorul şi destinatarul fiind o singură adresă), folosindu-se de simbolul @. Mesajul continea literele qwertyuiop (rândul de sus al tastaturii). Explicaţia autorului consta în faptul că a dorit să utilizeze un semn de departajare neordinar şi rar utilizat la acea vreme, dar care să se memorizeze – şi prin această decizie a făcut istorie. Deşi nu Tomlinson a inventat semnul @, de numele lui se leagă noua semnificaţie pe care i-a acordat-o. @ în alfabetul digital În alfabetul „tipărit”, a este prima literă (alfabetul latin). Ea simbolizează începutul, tot aşa cum litera z semnifică sfârşitul. „De la a la z” înseamnă de la un capăt la altul; de la început până la sfârşit”. Tot aşa, în limbajul internautic, numeroase activităţi încep de la neînlocuitul simbol @. Suntem martorii elaborării unui nou alfabet digital, una din primele litere ale căruia ar trebui să fie, indiscutabil, @. Una din teoriile evoluţiei scrierii simbolului @ este următoarea6: E cazul să ne amintim aici şi de accentele sau diacriticele din multe alfabete, pe care comunicarea online le suprimă, supunându-se legii minimului efort şi uniformizării. În acelaşi timp, literele „vechi” nu mai sunt suficiente: creativitatea umană lucrează la extinderea vizuală a literelor tradiţionale sau la designul unor viitoare litere noi. Şi alte litere suportă modificări de design: e, i, m deja se întâlnesc în spaţiul online împerecheate cu un c sau chiar cu doi de c – care indică semnificaţia de „plasat/utilizat în spaţiul electronic, în mediul digital”. Glifă, gramă, simbol, semn, emoticon, emotigramă, pictogramă, ideogramă – oricum l-am numi – @ deja face parte din viaţa tuturor consumatorilor de internet. @ în limbajul economic Deocamdată nu se cunoaşte cu certitudine originea lui @. Există mai multe cercetări cu cele mai variate interpretări. Ziarele sofiote ”Standart” şi ”Trud” titrează respectivul simbol ca fiind o invenţie bulgară. Acesta ar fi fost descoperit recent într-un text bulgar din anul 1345, cu peste şase secole înainte apariţia internetului. Astfel, savanţii de la Fundaţia „Nikolai Haitov” au constatat că simbolul @ a fost folosit în traducerea bulgară a Cronicii bizantinului Constantin Manasses. Traducerea este făcută în Veliko Târnovo în timpul domniei ţarului Ioan Alexandru (1331-1371). Cel mai elocvent însă pare a fi faptul că simbolul @ a fost folosit ca prima literă în cuvântul amin7. PDF created with pdfFactory Pro trial version www.pdffactory.com 63 | Limbaj şi context, Anul IV, Volum 2, 2012 Cei mai mulţi sunt înclinaţi să creadă că adevărata istorie a lui @ ar fi una comercială, iar dacă ne gândim mai bine, istoria limbajului este şi ea una „comercială”, deoarece comunicarea e negociere de sensuri. Utilizarea semnului în cauză are o istorie de cca 500 de ani, după cum susţine profesorul italian Giorgio Stabile. Giorgio Stabile a găsit un dicţionar latin- spaniol al lui Antonio Nebrjia (Salamanca, 1492) în care amfora este tradus prin arroba (unitatea de masură pentru greutate). Acest semn era utilizat în evidenţele contabile ale negustorilor florentini (în 1536), ea reprezentând o unitate de măsură a greutăţii sau a volumului sub formă de amforă (arroba, pentru spanioli şi portughezi, termen pe care francezii l-au modificat în arobase), în care se transportau cerealele sau lichidele pe Marea Mediterană (capacitatea unei amfore era de 1/30 dintr-un butoi). Manuscris din anul 1448 Ulterior în nordul Europei, pe conturi sau facturi semnul a fost adoptat cu sensul de „la preţul de”, de exemplu: „3 m de dantelă pentru doamna mea @ 50 de florentini”. Peste câteva secole, simbolul respectiv a reintrat în conştiinţa omului modern, odată cu apariţia primelor maşini de scris (marca Underwood), pe la 1885, când simbolul @ a fost inserat pe claviatura (QWERTY) acestora. Contabilii şi comercianţi au fost primii utilizatori ai maşinii de scris şi ei sunt cei care au avut nevoie de un simbol care să înlocuiască prepozitia englezească at din simplul motiv că atingerea unei singure taste în loc de două realiza principiul economiei în scris. Deşi este un semn al alfabetului latin, s-a impus la nivel mondial (rusa, japoneza sau araba şi l-au însuşit cu mare uşurinţă). Aşadar, paternitatea simbolului e încă prilej de dispută: preluat din limbajul „businessului” medieval sau din limbajul religios, acesta converge către limbajul corespondenţei, migrând în limbajul scrisorii moderne (epistolar). @ în simbolistică Unul dintre cele mai discutate aspecte este cel legat de denumirea simbolului în diverse limbi şi, respectiv, de simbolistica pe care au dezvoltat- o asemenea asocieri. Studii interesante, î n acest sens, au fost efectuate prin intermediul voluntarilor-utilizatori de net8. Dacă denumirea oficială şi cea mai frecventă a simbolului e „at comercial”, apoi în limbajul colocvial una dintre cele mai frecvente denumiri şi respectiv asocieri e „(coada de) maimuţă”, utilizată în română, dar şi în bielorusă, bulgară, ucraineană, PDF created with pdfFactory Pro trial version www.pdffactory.com Speech and Context, Volum 2(IV)2012 | 64 poloneză, sârbă, în unele dialecte germanice; asocieri cu „(coada) de pisică” (în finlandeză), сu un „căţel” sau „câine mic” (rusă – собачка; după una din versiuni, se presupune că ar fi vorba de căţelul din jocul pe calculator Adventure), cu „(coada) de purcel” (în daneză); există numeroase alte asocieri – urechea de elefant (sau trompa acestuia), viermele, lipitoarea, melcul, şoarecele, broasca, raţa, vârtejul de apă, strudelul, rulada, trandafirul (roza) etc. Cele mai multe asemănări cu animalele sau cu unele organe ale acestora vorbesc despre natura metaforică a limbajului uman. Multe dintre acestea au devenit simboluri şi arhetipuri culturale: melcul este un simbol erotic; coada este şi ea un simbol falic. Melcul, cum se ştie, este un simbol al regenerării periodice, teofanie lunară (îşi scoate şi îşi strânge coarnele), întruchipare a principiului feminin (cochilia) sau a ambivalenţei sexuale9: @ în adresa de e-mail Consacrarea simbolului @ se datorează apariţiei Web-ului (în 1989), dar mai ales după ce Congresul SUA a adoptat hotarârea de a pune Internetul la dispoziţia activităţilor comerciale (în 1992), când e-mailul a înlocuit vechea poştă în corespondenţa dintre corporaţii şi firme. Ulterior, „e-mailismul” a devenit un fenomen de masă. Odată cu @, scrisoarea electronică a ajuns şi ea un simbol al comunicării online, care cunoaşte actualmente o amploare fără precedent. Adresa de e-mail a devenit un supranume electronic al consumatorului de internet, la fel de important ca şi nickname-ul10. O listă de e-mailuri reprezintă modalitatea extraordinară a limbajului de a oferi printr-o legatură de doar câteva cuvinte (abrevieri) separate de un @ („un vierme mereu activat”) o comunitate care se află (potenţial) în inter- comunicare. Noile tehnologii au facilitat identificarea şi interconectarea comunicanţilor în noul spaţiu electronic. O cercetare lingvistică a scrisorii electronice presupune atât produsul textual (e-mailul), cât şi procesul producerii mesajului e-mailului. Adresa unui beneficiar de servicii al poştei electronice se activează rapid prin intermediul unor programe speciale pe care le oferă noile tehnologii comunicaţionale. Textul de e-mail „evidenţiază trei variabile pertinente în comunicare: Puterea, Distanţa şi Ierarhia”11. E- mailul a dus la crearea mesageriei instantanee şi la renaşterea genului epistolar, îmbogăţit azi cu toate inovaţiile multimediei (audio, video, smiley- uri, linkuri etc.). Dar cea mai importantă realizare a e-mailului, implicit a simbolului @, este faptul că a scurtat fantastic distanţa şi timpul dintre comunicanţi. PDF created with pdfFactory Pro trial version www.pdffactory.com 65 | Limbaj şi context, Anul IV, Volum 2, 2012 @ în lingvistică În limbajul cotidian (online), semnul @ tinde să înlocuiască litera a, pentru a atrage aten ţ ia asupra unui cuvânt sau unei idei, în primul rând. Apoi se regăseşte în cuvinte din titlurile unor texte care abordează tematici legate de internet: cuvinte precum langu@ge, cyberl@ngue, cyberlimb@j sau @кадемия12 nu sunt o raritate. Îl găsim inclusiv în textul unor programe oficiale: „Programme d'éducation et formation tout au long de la vie”, în care unul dintre proiecte se numeşte „Virtual Langu@ge Learning through Edutainment Activities”13; Revel@Nice (plate-forme pépinière d'édition et de diffusion des revues et des actes de sciences humaines et sociales de l'Université de Nice-Sophia)14 etc. Adeseori diferenţa dintre o revistă tradiţională şi una electronică o face anume acest acest simbol intercalat în denumire: de exemplu, M@gm@, revue électronique trimestrielle en Sciences Humaines et Sociales, projet éditorial de l'Observatoire des Processus de la Communication, fondée et dirigée par le sociologue Orazio Maria Valastro15; NS LANGU@GE SERVICES16; Modern Langu@ge17; @nalyses, revue de critique et de théorie littéraire18; La revue Histoire@Politique. Politique, culture, société19; M@ppemonde (revue électronique)20 etc. În timp, probabil, va pătrunde în paremiologia internautică, că în orice tipuri de denumiri (companii, firme, denumiri de bloguri, site-uri, în logotipuri, pe embleme, blazoane etc.) deja a pătruns. Toată această industrie e legată de curentul lettrismului, vizualizarea limbajului fiind o componentă magistrală în conceperea lumii. Nu fiecare literă a din orice cuvânt va ajunge un @, bineînţeles – contextul e cel care va dicta preferinţa pentru acest simbol, dar cât de prolific e procedeul o demonstrează o captură de ecran cu opţiunea l@ngue de pe Google: PDF created with pdfFactory Pro trial version www.pdffactory.com Speech and Context, Volum 2(IV)2012 | 66 Chiar dacă nu poate fi descris din punct de vedere gramatical, simbolul în cauză înregistrează o tendinţă tot mai puternică de „gramaticalizare”. Funcţionând pe post de literă (substitut de literă), de morfem în cadrul cuvântului, calitatea sa morfologică devine în timp cea de prepoziţie sau de adverb de loc). Faptul că că se infiltrează şi se încorporează cu atâta uşurinţă în structura lexemelor şi chiar ca element de legătură în locul simbolului & (ampersand) (ca în exemplul de mai sus care oferă o lectură dublă: Histoire@Politique – citit atât istoire politique, cât şi istoire apolitique) atestă clar că sistemul limbilor îl va accepta şi îl va instituţionaliza cu timpul. Apropo, bloggerii recomandă şi o nouă denumire pentru @ în acest sens: „atpersand” (format din at + [am]persand)21. În stilul colocvial al englezei online, se atestă tendinţa de a înlocui prepoziţia at („la”) prin simbolul @, de exemplu, „I was @ the mall” („Am fost la mall”). Nu este exclus că şi româna, în timp, va prelua, cel puţin în textul oral online, aceeaşi modalitate. @ în hypertext Internetul a creat unealta sa de comunicare – limbajul internautic. Clic pe hyperlink, în limbajul internauţilor, înseamnă hypertext. Consumatorii activi de internet sunt, de regulă, şi utilizatori ai poştei electronice. Spre deosebire PDF created with pdfFactory Pro trial version www.pdffactory.com 67 | Limbaj şi context, Anul IV, Volum 2, 2012 de mesajele de pe site-urile de socializare, care sunt de uz public, accesibile, în mare parte, oricui şi oricând, mesajele electronice din e-mailuri pretind a fi protejate, rămânând „confidenţiale”, ascunse, menite în exclusivitate unui destinatar. Cum însă hypertextul este chiar textul Internetului, @ îl găsim în adresele postate intenţionat în calitate de peritext pe site-uri, bloguri, forumuri sau în ferestruici care se deschid instantaneu pentru a expedia un e-mail şi toate acestea numai prin activarea unui link. Tehnologiile electronice manipulează netăţenii în procesul navigării obligându-i să accepte postura de expeditor al mesajelor (inclusiv către destinatari necunoscuţi). Aşadar, şi în epoca tehnologiilor informaţionale, suntem ceea ce citim, suntem ceea ce scriem. @ stă în toate scrierile noastre „electronice” – cuiva întotdeauna expediem textele noastre, cineva întotdeuna le preia şi le citeşte, le re-citeşte, le interpretează, le re-scrie – în dialogul nesfârşit al textelor, în inter- şi hypertextualitate22. Navigarea reală şi cea virtuală s-au întâlnit şi de astă dată: în Europa, există deja un semn rutier cu @, semnificând accesul la Internet. @ în slangul internautic (în dicţionarele urbane) Dicţionarele urbane au sansa să devină cele mai populare dicţionare, deoarece oralitatea tinde să ocupe teritorii tot mai extinse în spaţiul virtual scris23. Aşa cum, “vorbitorul este măsura tuturor lucrurilor în lingvistică” (E. Coşeriu), vorbitorul-scriitorul de texte online începe să “dicteze” tot mai mult cum să se scrie şi în limbajul oficial; el renunţă să se conformează codului şi normelor instituţionalizate de academii. Aşa sau altfel, dicţionarele tradiţionale (tipărite pe hârtie) deja se inspiră masiv din dicţionarele urbane (slangul Internetului), din glosarele specializate informatice sau din enciclopediile de tip Wikipedia. Această utilizare cvasigenerală se remarcă nu doar în cazul simbolului @, dar şi în cazul a numeroase alte simboluri, semne şi icon-uri (a se vedea, de exemplu, cele 7 sensuri ale simbolului @ în urbandictionary24. PDF created with pdfFactory Pro trial version www.pdffactory.com Speech and Context, Volum 2(IV)2012 | 68 @ în emoticoane ş i smiley-uri Yahoo messenger a elaborat o gamă întreagă de substitute ale emoţiilor, care a fost imediat pe placul internauţilor. Cel mai important dintre ele este faţa cu zâmbetul exprimat. Acestea se pot împărţi în două mari categorii: cele verticale şi cele „culcate” lateral. Lista acestor emoticoane s-a completat cu simbolul @. Emotigramele au devenit şi ele un simbol al culturii Internetului, constând în imagini de tip GIF animate sau fiind create cu ajutorul caracterelor obişnuite de tipar, care pot fi scrise cu o tastatură sau maşină de scris. La 19 septembrie 1982 Scott E. Fahlman a propus pentru prima dată utilizarea emoticoanelor pentru a exprima emoţiile, gesturile şi mimica25. Ca limbaj internaţional, care se deyvoltă în continuare foarte activ, au început să exprime mai mult de-atât. Pe net-ul rusesc am întâlnit chiar un Glosar standardizat în acest sens („Стандартизированный Словарь Смайлов” PDF created with pdfFactory Pro trial version www.pdffactory.com 69 | Limbaj şi context, Anul IV, Volum 2, 2012 (ССС) din 2002, care s-a extins de la emoţii la obiecte, fenomene, animale şi chiar concepte abstracte26. Comunicarea electronică se deosebeşte prin numeroase particularităţi lingvistice şi paralingvistice de comunicarea tradiţională. Specialiştii constată că utilizarea smiley-urilor s-a dovedit a fi unul dintre cele mai prolifice şi de perspectivă procedee utilizate în spaţiul tehnologico-electronic27, indicând capacitatea de creolizare (condensare în imagini) a conceptelor. Textul creolizat este un text mixt, alcătuit din două componente neomogene: verbală/linguală şi nonverbală (aparţinând altor sisteme decât limbajul natural). Cel mai accesat dicţionar urban al limbii engleze28 rezervă coloane întregi emoticoanelor alcătuite din simboluri în combinaţie cu semne de punctuaţie şi alte semne grafice (de pe tastatură) – şi toate acestea cu minicontextele în care au fost utilizate, cu indicarea sursei şi a voluntarului care a expediat informaţia în corpul dicţionarului, cu data când aceasta a fost expediată şi respectiv înregistrată. Mai jos am selectat doar o parte (anume cele care încep cu simbolul @) cu semnificaţii pe care le utilizează internauţii. Iată unele dintre ele: gură, ureche, creier, acoperământ al capului, faţă, strigăt, organ sexual, floare, floare, melc etc.: @^@ - frustrare; @~@ - excitare; confuzie; @< - emoticon considerat inutil; @>--)--- sau ---^--@ sau @>-`-,- sau @--,--'--- - trandafir; @}--|--- sau @} ^---------sau @};- sau @};-- - trandafir; @>-;- sau --;@ - trandafir în scrisoare; @_^ - ochi obosiţi de prea multă lectură pe ecranul computerului; @_@ - hipnotizat, ameţit; @ }--------trandafir, relaţie, dragoste; @-'- - floare; "@.. sau @~"- melc (sau `@_ în germană); @:) - un om fericit cu turban; @/:^) - emoticon popular în timpul campaniei COCO; @(^_^)@ sau @(^.^)@; @(- . -)@ sau @(-.-)@ sau @(';')@ sau @('.')@ sau @(*_*)@ - maimuţă; @) – ciclop; @@ - sarcasm, dezgust, rahat, organ sexual; @@}==}==-- - simboluri lipsite de sens pe calculator; nu este o pereche de trandafiri; @$$ - un substitut etic al fundului; @#$% - frustrare, aroganţă; substitut al unei înjurături; @#$%^&* - Simboluri create ţinând apăsată tasta SHIFT în timp ce tastaţi 2345678, care sunt utilizate în locul unei înjurături, insulte sau prostie; un sandwich mare; @#$%! - substitut al expresiilor la naiba, la dracu (în engl.); PDF created with pdfFactory Pro trial version www.pdffactory.com Speech and Context, Volum 2(IV)2012 | 70 Ceea ce se poate reţine de aici este faptul că emoticoanele formate cu simbolul @ denumesc obiecte, persoane sau concepte, fie este o formă de evitare a cuvintelor indecente. În alte surse, @) este indicat ca fiind folosit pentru a identifica persoane publice: @:-[--- Osama bin Laden; @@@@:-) - Marge Simpson; @(*-*)@ - Princess Leila29. Studiile comparativistice a întrebuinţării emoticoanelor în diferte limbi scot în evidenţă specificul cultural al comunităţilor care recurg la anumit tip de emoticoane30. @ în alte arte Creativitatea, ca trăsătură definitorie a limbajului (E. Coşeriu), se regăseşte la toate nivelele limbajului – într-o singură literă, într-un singur cuvânt, enunţ sau în întreg megatextul Internetului, care se adună necontenit în noul mediu virtual. În pictură, modă (vestimentară, arhitecturală sau culinară), în design sau sculptură, @ deja reprezintă un subiect foarte explorat. De exemplu, Muzeul de Artă Modernă din New York i-a dedicat o expoziţie internaţională, ca un omagiu adus economiei şi eleganţei extraordinare”31. Din limbajul corespondenţei virtuale oficiale simbolul pătrunde masiv în limbajul uzual şi în limbajul artistic. Un exemplu clasic a devenit în 2006 bestsellerul „Gut gegen Nordwind” al lui Daniel Glattauer („Când bate vântul de nord”), tradus în română cu titlul „Dragoste virtuală”), al cărui subiect se bazează pe corespondenţa virtuală dintre doi îndrăgostiţi. „Dialogul-conversaţia-cuvintele fac totul. Nu vom reuşi niciodată să ne cunoaştem dacă nu comunicăm suficient. Cartea aceasta, relaţia dintre Leo si Emmi, este o lecţie de comunicare”32. Simbolul @ al acestei poveşti este, în cele din urmă, simbolul tuturor relaţiilor interumane, fericite sau ratate. În loc de concluzii PDF created with pdfFactory Pro trial version www.pdffactory.com 71 | Limbaj şi context, Anul IV, Volum 2, 2012 Pe de o parte, apariţia şi utilizarea simbolului @ este considerată drept o manifestare a creativităţii în spaţiul online, iar pe de alta, utilizarea abuzivă şi fără discernământ a acestuia este asociată cu lenevia şi prostia omenească. De altfel, limbajul se dezvoltă şi din cauza lenei de a-l practica, iar surplusul naşte desemantizarea şi resemantizarea, acestea devenind nişte automatisme – procese care se desfăşoară continuu şi intermitent, chiar de la apariţia respectivului simbol. Acest fenomen mai rămâne discutat în contradictoriu – de la extaz până la accente schizofrenice33. Chiar dacă se afirmă că „Virtuţile atribuite cu emfază de către unii cyberscrierii (supleţe în comunicare, prospeţime şi originalitate de expresie), potenţial benefice pentru dinamica globală a limbii, rămân totuşi iluzorii şi marginale, pentru că scrierea telematică se cantonează într-un nivel restrâns al comunicării, mult prea diferit de codul general de comunicare lingvistică”34, utilizarea semnului @ e modernă, totodată antimodernă şi postmodernă, trăsături proprii, de altfel, şi Internetului, dar şi comunicării online pe care o acesta a generat-o. Simbolului @ nu i se pot neglija caracteristici precum economia, sugestivitatea, practicismul, reproductibilitatea. În spaţiul online acesta e simbol al începutului, al deschiderii, al continuităţii, al legăturii/conexiunii. Dacă e să-l cităm aici pe Velimir Hlebnikov (o minte extrem de lucidă la vremea sa), „limbajul transraţional reprezintă viitoarea limbă universală în germene. Numai ea ar putea uni oamenii. Pentru că limbile raţionale deja îi dezbină”35. În spaţiul virtual creativitatea se manifestă mai pregnant ca niciodată. Fiecare semn al acestui nou spaţiu are acum şansa să „cuprindă universul”, deoarece „toată varietatea de cuvinte purcede din fonemele fundamentale ale alfabetului, echivalente cu seminţele limbajului”36 (Acelaşi Hlebnikov, de altfel, avea să prezică apariţia Internetului în impresionantul său eseu „Радио будущего”37). Mişcându-se rapid şi sigur, aici şi acum, din toate e-mailurile expediate vreodată, către toţi netăţenii Internetului – simbolul @ se transformă în unul universal, constituindu-se într-un „digitem” care uneşte limbile lumii. Note 1Chandler, 1994; Степанов, 1971; Sebeock, 2002. 2Mladin, 2008, p. 239-240. 3http://www.dexonline.news20.ro/cuvant/arond.html. 4Марченко, 2008. 5Dejond, 2002. 6http://ru.wikipedia.org/wiki/@ 7http://www.cluj-am.ro/international/bulgarii-revendica-simbolul-.html 8http://linguistlist.org/issues/7/7-968.html 9Evseev, 1994, p. 105. 10Ungureanu, 2011, p. 269-279. 11Grigoraş, http://ebooks.unibuc.ro/filologie/dindelegan/40.pdf, p. 6. 12Dejond, 2002; Mladin, 2008. 13http://eacea.ec.europa.eu/llp/ka2/documents/Ka2_fr_2008.pdf, p. 18. PDF created with pdfFactory Pro trial version www.pdffactory.com Speech and Context, Volum 2(IV)2012 | 72 14http://revel.unice.fr/ 15http://www.analisiqualitativa.com/magma/projet_editorial.htm 16http://www.nslanguageservices.com/home/ns_lang.php 17http://modernlanguage.net/sitema1/91-approchelayout12/24- vivezvotreinternet01.html 18http://www.revue-analyses.org/ 19http://www.histoire-politique.fr/index.php?numero=16&rub=revue 20http://mappemonde.mgm.fr/ 21http://www.urbandictionary.com/define.php?term=%40 22Гипертекст как объект лингвистического исследования, 2011, http://www.стройков.рф/file/xn--b1andocigi_x/hypertext2.pdf 23Mladin. 24http://www.urbandictionary.com/define.php?term=%40 25http://www.membrana.ru/particle/2318 26http://soleil.nm.ru/SED.html 27Шепунова, 2006, http://www.tatyanabarlas.narod.ru/diplom/Shepunova3.html; Аврамова, 2005 http://www.lib.ua-ru.net/diss/cont/91725.html 28http://www.urbandictionary.com/ 29Студенческие научные тетради, 2008. 30ibidem, p. 3-38. 31Golea, http://www.romanialibera.ro/timpul-liber/timp-liber/simbolul-erei- internetului-a-devenit-rta-182705.html 32http://www.babelio.com/livres/Glattauer-Quand-souffle-le-vent-du- nord/172011 33http://yatsutko.livejournal.com/2444210.html; http://smiled.ru/ 34Mladin, 2008, p. 245. 35Hlebnikov, 2003, p. 111. 36ibidem, p. 105. 37Хлебников, http://www.rvb.ru/hlebnikov/tekst/06teor/272.htm Referinţe bibliografice CHANDLER, Daniel. Semiotics for Beginners; http://www.aber.ac.uk/media/Documents/S4B/semiotic.html (varianta tradusă a documentului Semiotica pentru începători se găseşte la adresa http://www.hydrop.pub.ro/cap222.pdf) [=Chandler]. DEJOND, Aurélia. La cyberl@ngue française. La Renaissance du Livre, 2002 [=Dejond, 2002]. EVSEEV, Ivan. Dicţionar de simboluri şi arhetipuri culturale. Timişoara: Ed. Amarcord, 1994 [=Evseev, 1994]. GOLEA, Manuela. Simbolul erei internetului a devenit @rtă; http://www.romanialibera.ro/timpul-liber/timp-liber/simbolul-erei- internetului-a-devenit-rta-182705.html [=Golea]. GRIGORAŞ, Stanca Măda. Puterea limbajului, între teorie, metodă şi politică; http://ebooks.unibuc.ro/filologie/dindelegan/40.pdf [=Grigoraş] PDF created with pdfFactory Pro trial version www.pdffactory.com 73 | Limbaj şi context, Anul IV, Volum 2, 2012 HLEBNIKOV, Velimir. Temeiul nostru //Ochii din orbita rănilor. Poeme, eseuri. Versiune românească, prefaţă, tabel cronologic şi note de Leo Butnaru. Chişinău: Ed. Ştiinţa, 2003 [=Hlebnikov, 2003]. MLADIN, Constantin-Ioan. O perspectivă sociolingvistică asupra primului nostru dicţionar urban. Reflecţii lexicologice şi aprecieri lexicografice; http://www. upm.ro/facultati_departamente/stiinte_litere/conferinte/situl_integrare_europe ana/Lucrari2/Constantin-Ioan%20Mladin.pdf [=Mladin1]. MLADIN, Constantin-Ioan. Spre o recodare a modului de comunicare scripturală. Sau despre tirania democratică a cyberlimb@jului; http://academiaromana- is.ro/philippide/distorsionari_2008/237-248%20MLADIN_RED.pdf [=Mladin2]. SEBEOCK, Thomas A. Semnele: o introducere în semiotică. Traducere din engleză după ediţia a II-a definitivă de Sorin Mărculescu. Bucureşti: Humanitas, 2002 [=Sebeock, 2002]. UNGUREANU, Elena. Numele de societate şi numele virtual (nickname-ul) //„Numele şi numirea”. Actele Conferinţei Internaţionale de Onomastică. Ediţia I: Interferenţe multietnice în antroponimie. Baia Mare, 19-21 septembrie 2011. Editor Oliviu Felecan. Cluj-Napoca: Editura MEGA, 2011. P. 269-279 [=Ungureanu, 2011]. АВРАМОВА, А.Г. Лингвистические особенности электронного общения: На материале французского, английского и русского языков: Дис. ... канд. филол. Наук. Москва, 2005 //http://www.lib.ua-ru.net/diss/cont/91725.html [=Аврамова, 2005]. Гипертекст как объект лингвистического исследования//Материалы II международной научно-практической конференции, 18–20 октября 2011 /отв. Редактор С.А. Стройков. Самара: ПГСГА, 2011; http://www.стройков. рф/file/xn--b1andocigi_x/hypertext2.pdf [=Гипертекст..., 2011]. МАРЧЕНКО, И.A. Применение интернет-энциклопедии «Википедия» («Wikipedia») в изучении научно-технической терминологии и при научно- техническом переводе; ilyam.org/March_13_2008_IM_Using_Wikipedia_in_ Learning_Languages_of_ST_and_in_Translation_37_IPC_paper.pdf [=Марченко]. СТЕПАНОВ, Юрий. Семиотика. Академия Наук СССР, Институт языкознания. Москва: Издательство «Наука», 1971; http://lib.vvsu.ru/books/ semiotika1/page0007.asp [=Степанов, 1971]. Студенческие научные тетради. Выпуск 1: Эмотиконы, «смайлики». Сборник рабочих материалов /Науч. рук. и отв. ред. И.В. Шишканов. Москва, 2008 [=Студенческие…, 2008]. ХЛЕБНИКОВ, Велимир. Радио будущего; http://www.rvb.ru/hlebnikov/tekst/ 06teor/272.htm [=Хлебников]. ШЕПУНОВА, Eлена. Социолингвистический феномен смайлика как интегратор систем коммуникативного аспекта общения, Москва; http://www. tatyanabarlas.narod.ru/diplom/Shepunova3.html [=Шепунова]. PDF created with pdfFactory Pro trial version www.pdffactory.com